**FITOSANITARNA INSPEKCIJA - Izvještaj za april 2024**

**Unutrašnja kontola**

Fitosanitarni inspektori su u aprilu vršili inspekcijski nadzor u oblasti zdravstvene zaštite bilja, nadzor u objektima za proizvodnju sjemenskog i sadnog materijala, objektima za promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo).

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja i praćenje štetnih organizama bilja, a naročito u skladištima sjemenskog i merkantilnog krompira u cilju utvrđivanja mogućeg prisustva štetnih organizama, vršena je i kontrola: podnošenja prijava za proizvodnju u postupku sertifikacije sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja na fizičko-hemijske osobine, kvaliteta sjemenskog materijala u prometu (uzorci: salata, cvekla, šargarepa) i uslova u objektima za njihovo skladištenje i čuvanje.

U izvještajnom periodu u unutrašnjoj kontroli izvršeno je ukupno 100 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 3 pregleda;
* zakona o sadnom materijalu: 30 pregleda;
* zakona o sjemenskom materijalu poljoprivrednog bilja: 27 pregleda;
* zakona o sredstvima za ishranu bilja: 16 pregleda;
* zakona o sredstvima za zaštitu bilja: 23 pregleda; i
* zakona o genetski modifikovanim organizmima: 1 pregled.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika:

* izdata su četiri rješenja o otklanjanju nepravilnosti,
* izdata su tri rješenja o ukazivanju i
* izdat je jedan prekršajni nalog.

Tokom navedenih inspekcijskih kontrola fitosanitarni inspektori uzeli su 7 uzorka.

Osim uzorkovanja vršene su i dodatne kontrole štetnih organizama bilja primjenom brzih testova. Izvršena su testiranja uzoraka bilja na prisustvo gljive *Phytophthora spp*, na prisustvo bakterije *Erwinia amylovora*, na prisustvo bakterije *Ralstonia solonacearum* svi testovi su dali negativan rezultat.

**Kontrola uvoza i izvoza**

Fitosanitarni inspektori su u aprilu vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u aprilu izvršila pregled ukupno 2057 pošiljki (uvoz/izvoz) i to:

* 1446 pošiljki pri uvozu;
* 84 pošiljki u provozu;
* 98 pošiljki za reexport;
* 22 rješenja o zabrani i uništenju i to: 15 rješenja o vraćanju pošiljke i 7 rješenja o uništenju pošiljke;
* 395 pošiljki za izvoz; i
* 12 ovjera carinskih deklaracija.

Ukupno je uzeto 525 uzoraka pri uvozu od čega je za 17 uzoraka laboratorijski utvrđeno da ne odgovaraju propisanim zahtjevima.

U aprilu, labaoratorijski je ispitano 36.31% pošiljki iz uvoza.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Erwinia amilovora*, *Phytophtora sp.*, *Ralstonia solanacearum* svi su bili negativni*.*

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 49.265,00 kg hrane i drugih proizvoda, 44 komada drvnog materijala - paleta, 4.854,70 kg sjemena bilja, 36 litara sredstva za zaštitu bilja i 6.575 loznih kalemova iz uvoza i to:

* **vraćanje pošiljki**: 3 pošiljke tikvica u količini od 4.906,00 kg, 6 pošiljki krastavca u količini od 24.359,00 kg, 2 pošiljke sjemena bilja u količini od 4.850,00 kg, 2 pošiljke jagoda u količini od 2.450,00 kg, 1 pošiljka loznih kalemova u količini od 6.575 komada, 1 pošiljka sredstava za zaštitu bilja u količini od 36,00 litara;
* **uništenje pošiljki**: 2 pošiljke boranije u količini od 425,00 kg, 1 pošiljka kupusa u količini od 14.869,00 kg, 1 pošiljka jagoda u količini od 2.256,00 kg, 1 pošiljka sjemena paprike i paradajza u količini od 4,70 kg i 2 pošiljke drvenih paleta u količini od 44 komada;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 01.04.2024. | tikvica | 1.304,00 | rezidue pesticida | folpet | 0.11 | 0.03 |
|  | 01.04.2024.  |  tikvica | 1.569,00 | rezidue pesticida | formetanat | 0.022 | 0.01 |
|  | 02.04.2024. | kupus | 14.869,00 | rezidue pesticida | folpet | 0.026 | 0.01 |
|  | 03.04.2024. | sjeme smrče | 30.00 | nezadovoljavajuci kvalitet | / | / | / |
|  | 03.04.2024. | krastavac | 1.842,00 | rezidue pesticida | folpet | 0.26 | 0.03 |
|  | 08.04.2024. | drvene palete | 22 komada | neobilježene palete | sumnja na prisustvo štetnih organizama | / | / |
|  | 08.04.2024. | drvene palete | 22 komada | neobilježene palete | sumnja na prisustvo štetnih organizama | / | / |
|  | 11.04.2024. | tikvica | 2.033,00 | rezidue pesticida | folpet | 0.11 | 0.03 |
|  | 12.04.2024. | boranija | 175,00 | rezidue pesticida | formetanat | 0.14 | 0.01 |
|  | 15.04.2024. | jagoda | 2.256,00 | rezidue pesticida  | mandipropamid | 0.036 | 0.01 |
|  | 17.04.2024. | krastavac | 2.880,00 | rezidue pesticida | folpet | 0.33 | 0.03 |
|  | 17.04.2024 | boranija | 250,00 | rezidue pesticida | formetanat | 0.039 | 0.01 |
|  | 17.04.2024 | krastavac | 2.979,00 | rezidue pesticida | formetanat | 0.032 | 0.01 |
|  | 18.04.2024. | jagoda | 789,00 | rezidue pesticida | mandipropamid | 0.11 | 0.01 |
|  | 19.04.2024. | jagoda | 1.661,00 | rezidue pesticida | mandipropamid | 0.031 | 0.01 |
|  | 19.04.2024 | krastavac | 5.786,00 | rezidue pesticida | formetanat | 0.021 | 0.01 |
|  | 19.04.2024. | lozni kalemovi | 6.575 komada | nezadovoljavajuci kvakitet | / | / | / |
|  | 23.04.2024. | krastavac | 7.157,00 | rezidue pesticida | folpet | 0.23 | 0.03 |
|  | 25.04.2024 | sjemena paprike i paradajza | 4,7  | dokumentacija nepostojanje laboratorijske analize na ToBRFV | sumnja na prisustvo štetnih organizama | / | / |
|  | 26.04.2024. | krastavac | 3.712,00 | rezidue pesticida | folpet | 0.18 | 0.03 |
|  | 29.04.2024. | sredstva za zaštitu bilja | 36 litara | dokumentacija | nema odobrenu deklaraciju | / | / |
|  | 29.04.2024. | sjeme ječma,ovsa i stočnog graška | 4.820,00  | dokumentacija | dokumentacija | / | / |

**Kontrola izvoza**

Fitosanitarna inspekcija je pri izvozu izvršila pregled 493 pošiljke i izdala: 395 fitosertifikata za izvoz i 98 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 72.581,13 €.